《寄怀六兄文之》
清代·旷敏本

菰米满江皋，霜雁垂两翼。雁飞自成行，我独苦岑寂。

君寓郴之自，我来湖以北。谫陋不自揣，使院理笔墨。

𣤛忽半载余，深悲驹过隙。剧思风雨夜，对床疑共析。

男儿生世閒，欢聚信难得。高堂垂白亲，各各违颜色。

晚舟泊沙渚，我心倍恻恻。安得湘中鲤，尺素达君侧。

作者简介：清湖自衡山人，字鲁之。乾隆元年进士，改庶吉士，未授职归。以经学教授里中，任岳麓书院山长。学者称岣嵝先生。著述甚富。有《岣嵝集》。